Samsungs TV og 3D-nyheter i 2010
Publisert fredag 08. januar 2010 - 15:01
Samsung har lenge vært gode på design, og spesielt deres LCD TV-er med kant LED-belysning har solgt i bøtter og spann. (Se test av 6000 og 7000-serien her)
Det er derfor ingen bombe at de fortsetter i samme spor.
Se også: LG og Sonys TV-nyheter
1 cm dyp!
Samsungs tynneste LED-TV (edge/kant-LED) vil nå være under en cm dyp, altså 2 cm mindre enn 2009-modellene. Det er intet annet enn imponerende, selv om vi fortsatt tipper at TV-ene med LED-diodene plassert rett bak panelet vil ha en bildemessig fordel, slik vår nåværende TV-favoritt har.
LED og 3D
Samsung lanserer altså sine første LED-TV med 3D-funksjon (gjelder 7, 8 og 9-serien. Mer info lenger ned). Men også avspillingsutstyret må være på plass, og derfor får du selvsagt også Blu-ray spiller og hjemmekinosystem med 3D-funksjon.
Kanskje like imponerende er at flere av TV-modellene vil bli utstyrt med en egen 3D-prosessor som gir vanlige TV-sendinger og filmer til 3D-effekt.
Vi har tidligere sett demontrasjoner av dette, men det blir definitivt spennende å se hvordan bildet blir i praksis når testproduktene begynner å komme.
9-serien LED TV Dette er Samsungs tynneste TV, med under en cm dybde. Full HD på 1080p, 200 Hz Motion Plus med innebygget 3d-prosessor som viser film i 3D-format. To USB-innganger for innspilling til eksternt minne.
Fjernkontrollen til 9-serien må også nevnes. Den har nemlig trykkfølsom skjerm på tre tommer som skal kunne vise TV-signaler. Det kaller vi å gi den gamle bilde-i-bilde funksjonen en kraftig vekker! Ellers får du 4 HDMI-innganger, USB 2.0 movie-funksjon, og [email protected] med støtte for Samsung Apps og DLNA.
Kommer i 46 og 55-tommers størrelse. Lansering i 2010.
8-serien LED TV NB: Ekstra dypt sortnivå på 8-serien. Slankt design med ramme i børstet aluminium. Full HD på 1080p, 200 Hz Motion Plus med innebygget 3d-prosessor som viser film i 3D-format. Innebygd satelittmottaker (NB: Fortsatt usikkert om den virker i Norge!)
4 HDMI-innganger, USB 2.0 movie-funksjon, [email protected] med støtte for Samsung Apps og DLNA.
8-serien kommer i 40, 46, 55 og 65 tommer. NB: Fås også i 32-tommer, men da er den bare 100 Hz. Lansering andre kvartal 2010.
7-serien LED TV Full HD på 1080p, 200 Hz Motion Plus med innebygget 3d-prosessor som viser film i 3D-format. To USB-innganger for innspilling til eksternt minne. 4 HDMI-innganger, USB 2.0 movie-funksjon, [email protected] med støtte for Samsung Apps og DLNA. Også her får du innebygd satelittmottaker, men igjen; det er fortsatt usikkert om den vil virke i Norge.
Blu-ray spillere for 3D
er Samsungs første Blu-ray spiller som er forberedt for 3D, og tilfredsstiller selvsagt også kravene satt av Blu-ray Disc Associations.